Plaasmoorde!!!!! Farm Murders!!!!! - Page 409 - Stormfront
Page 409 of 673 « First < 309 359 395 396 397 398 399 400 401 402 403 404 405 406 407 408 409 410 411 412 413 414 415 416 417 418 419 420 421 422 423 459 509 > Last »
04-08-2009, 02:50 AM #4081
Familie raadop oor man al lank vermis word
’n Passer en draaier van die Kloofmyn by Westonaria word nou al drie weke lank vermis nadat hy ’n vriend se begrafnis bygewoon het.
Mev. Estelle Swart (53) van Witbank (Emahlahleni), ma van mnr. Pieter Swart (37) van Glenharvie buite Westonaria aan die Wes-Rand, sê die familie is al raadop.
Haar seun word al sedert 19 Maart vermis.
Me. Janandré Lamprecht, sy gewese vriendin, het hom glo laas by dié begrafnis gesien.
Hy het sedertdien nog nie by sy werk opgedaag nie.
Sy suster, me. Caren Swart, het hom vier dae later by die Carletonville-polisiekantoor as vermis aangemeld.
Mev. Swart sê sy, haar verloofde, mnr. Freddie Erasmus en me. Lamprecht het op 4 April ondersoek gaan instel by Pieter se huis waar hy al ’n jaar lank woon.
Slegs ’n paar plakkies, ’n T-hemp en kortbroek word vermis. “Sy ID-boekie en paspoort was nog in die huis. Ook die klere wat hy aangehad het ná die begrafnis,” sê sy ma.
Die vermiste Swart ry ’n wit Corsa-bakkie met registrasienommer FNT 573 NW. Hy is redelik lank, het bruin oë en hare en het ’n opmerklike litteken op sy regterwang.
Enigiemand met inligting oor waar Swart is, kan mev. Swart bel by 082 782 0012 of 013 656 0539. Kapt. Carol Pienaar kan ook by 011 951 1154/1013 gebel word.
04-08-2009, 02:52 AM #4082
Egpaar met messe gedreig deur ‘veiligheidswagte’
Upington. – ’n Bejaarde egpaar is hier helder oordag in hul huis deur twee mans met messe gedreig nadat die mans voorgegee het hulle is veiligheidswagte wat na winkeldiewe soek.
Dit was net ’n paar uur nadat ’n ander bejaarde egpaar ’n inbreker in hul huis betrap het, en net ’n week nadat nóg ’n egpaar wakker geword en ’n man met ’n mes voor hul bed gewaar het.
Die twee mans het aan mnr. George Faul (79) van Bassonstraat voorgegee die winkeldiewe het weggehardloop nadat hulle by ’n nabygeleë winkel gesteel het. Hulle het glo oor die Bassons se heining gespring.
Faul sê hy het Sondag omstreeks 11:15 gehoor die hond blaf. Toe hy uitgaan, het twee mans om die hoek gekom. Nadat hulle gesê het wie hulle is, het hy saam met hulle gestap om na spore te soek. Een van hulle het gesê daar is spore, maar Faul het gesê daar is geen spore nie, en hulle moet eerder by die huis langsaan gaan kyk.
“Ek is toe die huis in. Kort daarna het hulle aan die deur geklop. Hulle wou weet wat ons name is. Ek het vir hulle gesê hulle het niks met ons name te maak nie.”
Een van die mans het ’n sigaret gevra. Faul het die veiligheidshek oopgesluit om ’n sigaret aan te gee. Die volgende oomblik het die mans die huis ingekom.
“Hulle was nie dadelik dreigend nie, maar toe het alles baie vinnig gebeur. Toe ek weer sien, hou een van hulle ’n mes omhoog.”
Mev. Faul (76) – in die gemeenskap bekend as Ouma Pinkie – het ’n tafelmes uit die laai gehaal, maar een van die mans het die mes by haar afgeneem.
Mnr. Faul en een van die mans het gestoei en die egpaar is toe die badkamer ingedwing, waar hulle dadelik die deur agter hulle gesluit het.
“Elke keer as ons die deur oopgemaak het, het een van hulle nader gestorm. Ek het vinnig die deur toegedruk. My vrou het deur die venster geskree iemand moet die polisie bel.”
Nadat dit stilgeraak het, is die egpaar uit die badkamer.
Twee waardevolle horlosies en ’n goue artikel wat mnr. Faul ’n aantal jare gelede van ’n versekeringsmaatskappy gekry het, is gesteel. Hulle is ook met mnr. Faul se selfoon weg.
- Mnr. Kosie (85) en mev. Ronel Barnard (78) van Malherbestraat het Sondag omstreeks 01:30 wakker geword en gemerk hul kamerdeur is toe en die ligte in die res van die huis brand. Hulle het toe besef daar is ’n inbreker in die huis. Die inbreker het gevlug toe hy besef hulle is wakker. Dit was ’n week nadat mnr. Andries en mev. Gesie Burger van Budlerstraat in hul slaapkamer deur ’n inbreker met ’n mes gedreig is.
Kapt. Jacques September, woordvoerder van die polisie op Upington, sê die ondersoek na al drie voorvalle duur voort.
Hy het die polisie se kommer herhaal dat dit lyk asof bejaardes inbrekers se teiken is.
Hy sê die polisie is besig met die vestiging van buurtwagte op die dorp en sektorpolisiëring is op dreef.
Hy het egter gemaan mense moet seker wees alles is gesluit wat moet gesluit wees. Mense moet oplet dat lede van veiligheidsmaatskappye ’n duidelik identifiseerbare uniform dra en sulke veiligheidswagte moet ’n amptelike identiteitsbewys kan toon.
04-08-2009, 02:53 AM #4083
Pa kry nie hulp van bobaas Piet
Port Elizabeth. - ’n Baaise pa was gister platgeslaan toe hy hoor top-speurder Piet Beyleveldt is te besig om sy netbaldogter se moord van tien jaar gelede op te los.
“Ek weet nie nou nie. Dit was my plig om te vra,” het ’n hoorbaar teleurgestelde mnr. Natie du Preez (66) gesê oor die feit dat die polisie bevestig het supt. Piet Beyleveldt “en sy span is te besig” is om hom te help.
Du Preez het Beyleveldt, bobaas-speurder en ál polisiebeampte waarin hy nog vertroue gehad het, se hulp ’n paar weke gelede in ’n brief gevra.
Hy wou hê Beyleveldt moes sy dogter, Irma (27), se moord op 17 Julie 1999 help oplos nadat ander speurders nog geen vordering met die saak kon maak nie.
Selfs ’n beloning van R100 000 is destyds uitgeloof.
Irma, vise-president van die Oostelike Provinsie-netbalunie, is saam met mev. Lia Liebenberg (43), bestuurder van die Avion-netbalsentrum in Kempton Park, buite dié sentrum doodgeskiet.
In ’n e-pos van supt. Eugene Opperman, woordvoerder van die Gautengse provinsiale kommissaris wat Die Burger gister ontvang het, sê Opperman: “Beyleveldt en sy span sal nie betrokke raak in die ondersoek nie omdat hulle besig is met verskeie spesiale ondersoeke en lang hofsake”.
“Du Preez is welkom om met die stasiekommissaris te skakel. Die dossier is by Kempton Park.”
Volgens Opperman is die saak ’n sogenaamde cold case. Dit is wel oop, maar daar is geen leidrade nie. Du Preez glo sy dogter was die verkeerde teiken in ’n politiek-gemotiveerde huurmoord.
04-08-2009, 02:55 AM #4084
Inwoners gewaarsku ná inbrake toeneem
George. - Kommer heers oor die toename in gewaagde huisbraakvoorvalle die laaste tyd in Sedgefield.
Inbrake in Plettenbergbaai en Knysna toon ook geen afplatting nie, het kapt. Malcolm Pojie, ’n polisiewoordvoerder in die Suid-Kaap, gister gesê.
In die jongste voorval is ’n skootrekenaar, selfoon en digitale kamera Maandagaand by ’n huis in Sedgefield gebuit. Die gesin het geslaap toe die rowers toegeslaan het. Hulle het glo deur ’n halfoop venster toegang tot die huis verkry. Hulle het glo by ’n houtdek opgeklouter, die goedere uit die kamer gesteel en op die vlug geslaan.
Verlede maand is ’n 73-jarige vrou in haar huis in ’n bekende straat in Sedgefield verkrag toe sy laat die aand ’n hondemandjie buite die huis wou gaan haal.
Die vrou is deur twee mans oorval wat vermoedelik in die tuin geskuil het. Hulle het geld, juwele, selfone en ander goedere gesteel voordat een van hulle haar verkrag het.
Knysna en Plettenbergbaai het ook die laaste tyd onder ’n vlaag inbrake deurgeloop. Daar blyk nog geen afplatting te wees nie, volgens Pojie. Inbrekers het veral Knysna Heights, Paradise, Welbedacht en Brenton geteiken.
In Plettenbergbaai was inbrekers weer doenig in Hanoissingel, Maplinrylaan, Ailsa Craigstraat, Cordovansingel asook Jument- en Serendipity-rylaan.
Pojie het gesê in Plettenbergbaai is daar in baie van die huisbraakvoorvalle gevind dat alarms nie geaktiveer was nie of dat vensters, deure en sekerheidsdeure oopgestaan het. “Inbrekers teiken veral huise waar waardevolle elektroniese toerusting gehou word,” het Pojie gesê.
Volgens Pojie is die polisie bekommerd oor die toename in gewaagde inbrake by huise die afgelope tyd. Hy het gesê ’n gewapende roof kan maklik oorgaan in moord indien die slagoffer weerstand sou bied. “Mense moenie houtgerus raak omdat ons in ’n ‘rustige’ streek woon nie. Dit is steeds nodig om jou deure en vensters toe te hou en die nodige veiligheidsmaatreëls te tref.”
04-08-2009, 02:56 AM #4085
'Killer' sent to mental centre
Bloemfontein - A Lesotho citizen arrested in connection with the murder of two Free State farmers was referred for observation on Tuesday to the Bloemfontein Psychiatric Centre.
Free State police spokesperson Maselela Langa said Moeketsi Mokoena, 25, who alleged he was a traditional doctor, was referred to the centre after appearing at the Viljoenskroon Magistrate's Court.
"He is expected to be back in court on May 7," said Langa.
The man was arrested on the farm of Jan van Wyk, 82, at Vierfontein, by members of Free State Agriculture's rural safety organisation after neighbours suspected something was wrong on the farm last week.
It was reported that Mokoena was found sweeping the veranda and making food on Van Wyk's farm when he was discovered by members of the safety organisation who went to investigate.
Van Wyk's mutilated body was found in the dining room of the house.
It was later found that the same man might have been involved in the fatal assault of another Vierfontein farmer, Basie Venter, 65, less than 24 hours earlier.
Venter's wife, Mary, 68, apparently witnessed the attack through a window in the house.
Venter was attacked with an iron rod.
04-09-2009, 02:53 AM #4086
‘Kaper’ sterf nadat hy wapen op lid van polisieforum rig
’n Vermeende motorkaper is eergisteraand ná ’n agtervolging en ’n wilde skietery in Pierre van Ryneveld, Centurion, doodgeskiet oomblikke nadat hy sy vuurwapen op ’n lid van dié gemeenskap se polisiëringsforum gerig het.
Hy was ure voor sy dood vermoedelik by ’n kaping voor die Manewales-kleuterskool, ook in Pierre van Ryneveld, betrokke.
Die polisie ondersoek ook sy betrokkenheid by ’n huisrooftog in die omgewing, het dir. André Wiese, stasiebevelvoerder van die Lyttelton-polisiekantoor, gesê. Volgens Wiese het twee mans ’n vrou omstreeks 16:40 oorval en haar silwer Mercedes-Benz gekaap toe sy haar kinders by die kleuterskool op die hoek van Broeksmaweg en Vorsterlaan wou oplaai.
“Die voertuig het baie min brandstof ingehad en die kapers het sowat 2 km verder met die voertuig gaan staan.”
Die kapers het die motor daar gelos en op die vlug geslaan.
’n Paar uur later, omstreeks 21:00, het ’n ander vrou ’n veiligheidswag wat in Pirowweg patrollie gedoen het, voorgekeer nadat sy drie onbekende mans in haar buurman se tuin opgemerk het. Die mans het onder ’n bos weggekruip.
Die veiligheidswag het die lede van die Pierre van Ryneveld-gemeenskapspolisiëringsforum (GPF) gekontak. Tientalle gemeenskapslede het opgeruk om die verdagtes te probeer vastrek.
Wiese het gesê die drie mans, van wie twee gewapen was, het oor mure gespring en deur erwe beweeg in ’n poging om van die lede van die publiek en die polisie weg te kom.
Sommige gemeenskapslede het die mans per voet agtervolg en ander in hul voertuie. Hulle het ook, saam met die polisie, verskeie strate in die omgewing afgesper. Die Tshwane-metropolisie se honde-eenheid is ook ingeroep om te help.
Volgens Wiese het een van die mans glo in ’n stadium in ’n boom geklim, bevele vir sy twee makkers geskree en skote afgevuur.
Nog ’n man het glo, soos hy oor die mure van erwe gespring het, op gemeenskapslede geskiet.
’n Veiligheidswag en ’n lid van die GPF het dié man in Cress-wellweg opgemerk. “Die verdagte man het sy wapen op die GPF-lid gerig. Die veiligheidswag het dit gesien en op hom geskiet,” het Wiese gesê.
“Die veiligheidswag het die lid van die GPF se lewe gered.”
Die vermeende kaper is in die been en in die bors getref.
Mnr. Hugo Minnaar van Lifemed-ambulansdienste het gesê paramedici het op die toneel probeer om die man by te bring, maar hy het aan sy wonde beswyk.
Sy twee makkers het weggekom.
Wiese het die GPF bedank vir die vennootskap wat daar tussen hulle en die polisie is. “Die rede vir die suksesse in Pierre van Ryneveld is danksy die betrokkenheid van die gemeenskap.”
04-09-2009, 02:54 AM #4087
Baba van 8 weke sterf nadat ouers hom glo mishandel
’n Agt weke oue babaseuntjie van Valhalla, Centurion, is dood weens breinbloeding nadat sy ouers hom glo mishandel het.
Sy ouers, ’n ongetroude man (27) en vrou (30), gaan vandag in die Pretoriase landdroshof op aanklagte van moord en kindermishandeling verskyn.
Kapt. Tessa Jansen, polisiewoordvoerder, het gesê die babaseuntjie se ouers het hom Saterdag na die Steve Biko- Akademiese hospitaal in Pretoria geneem nadat hy aanvalle (van ’n epileptiese aard) gekry het terwyl hulle hom gevoer het.
“Die dokter het die ouers gister (eergister) ingeroep en ’n onderhoud met hulle gevoer oor merke soos blou kolle wat hy op sy gesig en bors gehad het. Hy het ook merke onder sy voete en bloeding op die brein gehad,” het Jansen gesê.
“Dit het vir die dokter soos mishandeling gelyk. Die ouers het beweer sy ouer broer (7) het ’n bietjie rof met hom gespeel.”
Volgens Jansen is die babaseuntjie eergister omstreeks 16:30 weens die bloeding op sy brein dood. Omdat dit ’n onnatuurlike sterfte is, is die polisie gekontak.
Die ouers is by die hospitaal gearresteer. Die vrou se 7-jarige seun uit ’n vorige huwelik was by toe hulle gearresteer is.
“Die sewejarige seun was baie verbouereerd en vreesbevange toe die polisie hom wou ondervra,” het Jansen gesê.
“Die ma wou nie gehad het die polisie moet hom vrae vra nie. Sy het elke keer die vrae geantwoord. Die polisie het ’n sterk vermoede hy is óók mishandel. Hy is uit die ouers se sorg verwyder en in die sorg van sy oom geplaas.”
’n Lykskouing wat gister gedoen is, het bevestig die babaseuntjie is weens bloeding op die brein dood.
Verdere toetse, waarvan die uitslae nog nie bekend is nie, is op hom gedoen om te bepaal of die bloeding op sy brein deur siekte veroorsaak kon word.
Die ouers is gister na hul huis in ’n veiligheidskompleks in Valhalla geneem sodat die polisie die plek kan deursoek.
Die polisie het op ’n onbekende hoeveelheid van die dwelm Cat beslag gelê. Die vrou het glo aan die polisie erken sy het sowat twee weke gelede daarvan gebruik.
Bure het die polisie glo gereeld weens beweerde gesinsgeweld geskakel. “Wanneer die polisie by die huis kom, het die man en vrou gesê hulle het reeds vrede gemaak. Die polisie het nooit geweet die kinders word mishandel nie,” het Jansen gesê.
04-09-2009, 02:55 AM #4088
Drie vermeende motordiewe blitsig vas
Drie vermeende diewe se Paasnaweek is lelik in die wiele gery toe hulle ’n uur nadat hulle glo onder meer twee motors in Benoni gesteel het, in Mamelodi, Pretoria, gearresteer is.
Die verdagtes het die motors, ’n BMW en ’n Jeep Cherokee, glo omstreeks 09:30 by ’n huis in Benoni aan die Oos-Rand gesteel en daarmee Pretoria toe gery. Die Mamelodi-polisie het toe al ’n wenk ontvang en vir hulle ’n lokval gestel.
Die niksvermoedende boewe is in Tsamayalaan naby die Mamelodi-hospitaal voorgekeer. “Een van hulle het sonder sukses probeer om ’n vuurwapen uit te pluk.
“Op-en-wakker polisielede het hulle dadelik gearresteer en die twee motors en (ander) goedere wat hulle gebuit het, teruggevind,” het konst. Mabel Sibanda, polisiewoordvoerder, gesê.
Benewens die motors is daar ook beslag gelê op onder meer gholftoerusting, bottels peperduur wyn, twee vuurwapens, ’n verkyker, TV-stelle, CD’s en DVD’s.
Die drie sal na verwagting binnekort in die Mamelodi-landdroshof op aanklagte van motordiefstal verskyn.
04-09-2009, 02:56 AM #4089
Trane, want sy het gedink sy sal borg kan vra
Polokwane (Pietersburg). – ’n Vrou van dié stad wat haar vriend glo koelbloedig doodgeskiet het, het gister huilend in die beskuldigdebank in die landdroshof hier gestaan.
Me. Yvonne Beetge (42) het haar trane met ’n sneesdoekie van haar rooigehuilde gesig afgevee.
Landdros Janine Ungerer het mnr. Theron Wessels, haar prokureur, gevra waarom sy huil. Hy het gesê Beetge was onder die indruk sy sou om borgtog kon aansoek doen.
Beetge staan tereg op die moord van mnr. Bokkie Grundlingh (53).
Sy het op 29 November glo op Grundlingh, ’n bekende in landboukringe, se bebloede lyk in sy huis in Peninapark afgekom. ’n Selfmoordnota is by hom gekry, maar die lykskouing het gewys Grundlingh is drie keer van agter geskiet.
Beetge het gister steeds dieselfde blou broek en hemp gedra wat sy sedert Februarie, toe sy in hegtenis geneem is, aangehad het. Hoewel sy sedertdien in arres is, het sy gister sonder dat sy geboei was, vryelik van die een hofsaal na die ander geloop. Behalwe vir die moordaanklag staan sy ook in ’n ander saak tereg op vier aanklagte van bedrog en alternatiewelik diefstal wat spruit uit beweerde voorvalle in 2005 toe sy by PEP Stores in dié stad gewerk het. Dié saak, waarvan die verhoor reeds begin het, is gister tot later vandeesmaand uitgestel.
Beetge sou gister in die moordsaak om borgtog aansoek doen, maar insp. Adrian van de Werken, die ondersoekbeampte, was nie gereed om met die borgtogaansoek voort te gaan nie.
Ungerer het gesê die saak is gister vir die laaste keer uitgestel.
Die borgtogaansoek sal volgende Vrydag aangehoor word.
Ungerer het ook gelas Beetge moet in die Polokwane-tronk aangehou word. Sy is voorheen in die Dendron-polisieselle aangehou. Haar seun is ’n polisieman in Polokwane en sy kon daarom nie in dié stad se polisieselle aangehou word nie.
Ungerer het tydens Beetge se vorige verskyning op 24 Maart reeds gesê sy moet in die Polokwane-gevangenis aangehou word. Dit is egter nooit gedoen nie omdat daar glo nie plek in dié tronk vir verhoorafwagtendes was nie.
04-09-2009, 02:57 AM #4090
Beeld help met opspoor van vermiste Wes-Rander
Die passer en draaier van Kloofmyn aan die Wes-Rand wat drie weke gelede vermis geraak het, is op sy tuisdorp gevind.
Beeld het gister berig oor mnr. Pieter Swart (37) van Glenharvie buite Westonaria, wie se familie raadop was omdat hulle nie geweet het waar hy is nie. Mev. Estelle Swart (53) van Witbank (Emahlahleni), Swart se ma, het gister gesê sy is oorstelp omdat haar seun ongedeerd is.
“In dié stadium weet ek net hy is in Westonaria gevind by ’n kennis se huis . . . Sonder Beeld se hulp sou ons hom nog gesoek het,” het sy gesê.
“Ons is van oral oorval van oproepe vanoggend.”
Nadere besonderhede was nie teen druktyd beskikbaar nie.